open-index/open-wikipedia-markdown huggingface dataset:
John Adams

**John Adams** môže byť:
* *politik:*
** druhý prezident Spojených štátov, pozri John Adams (prezident USA)
** šiesty prezident Spojených štátov, syn Johna Adamsa, pozri John Quincy Adams,
** predseda vlády Barbadosu, známy aj ako „Tom“ Adams, pozri John Michael Geoffrey Manningham Adams
** americký politik, vnuk Johna Quincyho Adamsa, pozri John Quincy Adams (1833 – 1894)
** obchodník a predseda koloniálnej Rady Nového Škótska, pozri John Adams (obchodník)
** starosta Richmondu v USA v 19. storočí, pozri John Adams (starosta)
** kongresman za štát New York, pozri John Adams (kongresman)
* *hudobný skladateľ:*
** americký minimalistický skladateľ, autor opery *Nixon v Číne*, pozri John Coolidge Adams (* 1947)
** americký postminimalistický skladateľ, pozri John Luther Adams (* 1953)
* *iný:*
** dôstojník americkej armády, pozri John Adams (vojak)
** katolícky kňaz umučený za vlády Alžbety I. v Anglicku, pozri John Adams (mučeník)
** dekan King's College v Cambridgei v 18. storočí, pozri John Adams (dekan)
** básnik a jediný syn obchodníka z Nového Škótska, pozri John Adams (básnik)
** vzbúrenec na Lodi Jej Veličenstva „Bounty“, pozri John Adams (vzbúrenec)
** riaditeľ Európskej organizácie pre jadrový výskum a tvorca urýchľovača častíc, pozri John Adams (fyzik) 
** profesor geografie, environmentalista a teoretik rizika, pozri John Adams (geograf)
** kanadský hokejista, pozri John Adams (hokejista)
** britský lekár a údajný sériový vrah, pozri John Bodkin Adams
** maliar a krajinár, pozri John Clayton Adams
** matematik, ktorý predpovedal existenciu planéty Neptún, pozri John Couch Adams
** americký redaktor a kritik vedecko-fantastickej literatúry, pozri John Joseph Adams
* televízna miniséria, pozri ''John Adams (TV miniséria)

Adams, John
Martin Burlas

**Martin Burlas** (* 23. október 1955, Bratislava) je slovenský hudobný skladateľ.

## Životopis
Pochádza z rodiny hudobného skladateľa a muzikológa Ladislava Burlasa (* 1927 – † 2024) a etnomuzikologičky Sone Burlasovej (rod. Slávikovej; * 1927 – † 2021). Jeho brat Ivan (* 1959) je rovnako hudobným skladateľom.

Popri štúdiu na gymnáziu navštevoval v rokoch 19711975 súkromné hodiny klavíra u Márie Masarikovej a kompozície u Juraja Hatríka. V rokoch 19751980 študoval kompozíciu na VŠMU u Jána Cikkera.

Po absolvovaní pracoval šesť rokov ako hudobný režisér vo vydavateľstve Opus a sedem rokov ako hudobný režisér Slovenského rozhlasu. V roku 1986 založil hudobný súbor Mathews, neskôr Maťkovia. Bol členom zoskupení Veni Ensemble, Sleepy Motion, Vitebsk Broken s Petrom Machajdíkom, Bezmocná hŕstka, spolu s Ľubomírom Burgrom, Zuzanou Piussi a Danielom Salontayom založil skupinu Dogma. V roku 2000 založil spolu s Ľubom Burgrom, Inge Hrubaničovou, Máriusom Kopcsayom a Monikou Čertezni Združenie Pre súčasnú operu.

Spolu s Danielom Matejom a Jánom Boleslavom Kladivom je členom tria pre súčasnú hudbu OVER4tea.

## Diskografia (výber)
* 1993 – Sleepy Motion (Burlas, Baláž, Piussi, Machajdík, Csudai, Zagar, Škuta, Smetanová) – *Broken* (zoon records)
* 1996 – Bezmocná hŕstka – *[[Usual Songs]]* (Silberman)
* 1997 – Bezmocná hŕstka – *[[Closed Society]]* (Silberman)
* 1998 – Martin Burlas – *[[Ťažký rok]]* (Silberman)
* 1997 – Bezmocná hŕstka – *[[Platňa pre dospelé deti]]* (Silberman)
* 2001 – Šina – Martin Burlas – *[[Master a Margaréta]]* (Slnko records SR 0003)
* 2005 – Martin Burlas – *[[Koniec sezóny]]* (Millennium records & publishing, 834035-2)
Zdroje a kompletný zoznam: 

## Referencie

## Externé odkazy
* Oficiálny web
* Martin Burlas na webe Hudobného centra

Kategória:Osobnosti z Bratislavy
Kategória:Slovenskí hudobní skladatelia
Kategória:Skladatelia filmovej hudby
Kategória:Skladatelia vážnej hudby
Kategória:Skladatelia elektronickej hudby
Kategória:Elektronickí hudobníci
Kategória:Absolventi Vysokej školy múzických umení
Randolph Henry Spencer Churchill

Lord **Randolph Henry Spencer Churchill** (* 13. február 1849, Blenheim Palace, Woodstock, Spojené kráľovstvo – † 24. január 1895, Londýn) bol britský politik, sekretár, tajomník pre Indiu a minister financií, otec sira Winstona Churchilla. Po tom čo v roku 1874 zasadol do parlamentu, viedol konzervatívnu skupinu známu ako štvrtá skupina.

## Iné projekty

## Externé odkazy
* Biografia

Kategória:Britskí politici
Kategória:Členovia Dolnej snemovne Spojeného kráľovstva
Kategória:Predsedovia Konzervatívnej strany (Spojené kráľovstvo)
Kategória:Úmrtia na syfilis
Plesiosaury

**Plesiosaury** (iné názvy: **pleziosaury**, **veslojaštery**; lat. *Plesiosauria*) je vyhynutá skupina morských plazov z taxónu jašteroplutvé (Sauropterygia).

Žili od stredného triasu až po koniec kriedy. Patrili k rozšíreným morským skupinám. Delili sa na dva podrady: pliosaury (*Pliosauroidea*) teda krátkokrké plesiosaury ako napr. kronosaurus, liopleurodon atď. a *Plesiosauroidea*, čo boli dlhokrké plesiosaury s dlhým labutím krkom a malou hlavou (napr. elasmosaurus). Namiesto nôh mali tieto plazy dlhé, lancetovité plutvy, kým zavalité telo sa končilo krátkym hrotitým chvostom. Zuby mali ostré a špicaté a živili sa zrejme rybami. Kostnaté ryby kriedového obdobia sa už veľmi podobali dnešným , boli pohyblivé a plávali rýchlejšie ako dlhokrké, ale pomalšie plesiosaury. Tieto plazy používaly svoje končatiny ako veslá, ktorými (podobne ako vtáky) pohybovali nahor a nadol, ako keby odlietali. Malé a obratné kostnaté ryby lovili tak, že hlavu na dlhom krku vystreľovali do kŕdľa rýb plávajúcich pomimo. Našlo sa aj niekoľko skamenelín plesiosaurov s kosťami pterosaurov a rýb v žalúdku. To nám dovoľuje usudzovať, že plesiosaury poľovali aj na pterosaury plachtiace nízko nad hladinou, alebo zbierali exempláre, ktoré spadli do mora.

## Existujú ešte plesiosaury?
Posledné plesiosaury zmizli zo zemského povrchu pred asi 65,5 mil. rokov spolu s ďalšími skupinami organizmov. Existujú však legendárne kryptozoologické príšery, ktorých opis tela sa podobá opisu tela plesiosaurov. Patrí medzi ne napríklad lochnesská príšera, cadborosaurus atď. Pokiaľ však nebudú k dispozícii rukolapné dôkazy namiesto pochybných svedectiev, plesiosaury oficiálne zostanú vyhynutá skupina.

## Galéria

Rhomaleosaurus_&_Mary_Anning_plaque_NHM.jpg|Skamenelina plesiosaura s plaketou Mary Anningovej
Plesiosaurus hawkinsi NHM.jpg|Skamenelina plesiosaura
Plesiosaurus.jpg|Plesiosaurus
Plesiosaurus2.jpg|Plesiosaurus
Plesiosaur-illustration.png|Ilustrácia plesiosaura
Kronosaurus_queenslandicus.JPG
Elasmosaurus2.jpg


## Referencie


## Iné projekty
David Lloyd George

**David Lloyd George** (* 17. január 1863 – † 26. marec 1945) bol britský štátnik, predseda vlády (1916 - 1922). Zasadnutím do parlamentu v roku 1890 sa mu dostalo rýchlo prívlastku „rečník“. Waleský národovec. Bol členom rady piatich na Parížskej mierovej konferencii.

## Iné projekty
 

Kategória:Britskí politici
Kategória:Predsedovia vlády Spojeného kráľovstva
Kategória:Osobnosti z Manchestru
Kategória:Členovia Dolnej snemovne Spojeného kráľovstva
Kategória:Nositelia veľkokríža Radu čestnej légie
SK Slavia Praha

**SK Slavia Praha** (celým názvom: Športový klub Slavia Praha) je český profesionálny futbalový klub, ktorý sídli v pražských Vršoviciach. Slavia je historicky druhý najúspešnejší český futbalový tím, získala 21 titulov z československej a českej ligy. Jedenásťkrát sa stala víťazom domáceho pohára a v roku 1938 vyhrala Stredoeurópsky pohár (Mitropa Cup), predchodcu súčasných európskych pohárov. Niekoľkokrát účinkovala v Lige majstrov UEFA a počas viac ako 130-ročnej histórie klubu v jeho drese pôsobilo mnoho reprezentantov. Svoje domáce zápasy hrá vo Fortuna Arene s kapacitou 19 370 divákov vo Vršoviciach. Klubové farby sú červená a biela.

## Športové úspechy

* majster ligy: 1925, 1929, 1930, 1931, 1933, 1934, 1935, 1937, 1940, 1941, 1942, 1943, 1947, 1948, 1996, 2008, 2016, 2019, 2020
* víťaz Českého pohára: 1941, 1942,1945, 1974, 1997, 1999, 2002
* víťaz Stredoeurópskeho pohára: 1938

## Historické názvy klubu
* 1892 - **SK ACOS Praha** (Sportovní klub Akadamický cyklistický odbor Slavia Praha)
* 1895 - **SK Slavia Praha** (Sportovní klub Slavia Praha)
* 1948 – **Sokol Slavia Praha**
* 1949 – **ZSJ Dynamo Slavia Praha** (Základní sportovní jednota Dynamo Slavia Praha)
* 1953 – **DSO Dynamo Praha** (Dobrovolná sportovní organizace Dynamo Praha)
* 1954 – **TJ Dynamo Praha** (Tělovýchovná jednota Dynamo Praha)
* 1965 – **SK Slavia Praha** (Sportovní klub Slavia Praha)
* 1973 – **TJ Slavia Praha** (Tělovýchovná jednota Slavia Praha)
* 1977 – **TJ Slavia IPS Praha** (Tělovýchovná jednota Slavia Inženýrské průmyslové stavby Praha)
* 1978 – **SK Slavia IPS Praha** (Sportovní klub Slavia Inženýrské průmyslové stavby Praha)
* 1991 – **SK Slavia Praha** (Sportovní klub Slavia Praha)

## Slávni hráči
* Jan Košek
* Josef Bican
* František Plánička
* Vlastimil Kopecký
* Antonín Puč
* Ferdinand Daučík
* Štefan Čambal
* Alexa Bokšay
* Petr Herda
* Dušan Herda
* Jan Suchopárek
* Pavel Kuka
* Dušan Švento
* Matej Krajčík
* Miroslav Stoch

## Klubové naj
* najviac gólov v jednej sezóne: 57 - Josef Bican (1943/1944)
* najlepší strelec v histórii: Josef Bican - 417 gólov
* najvyššie víťazstvo: 15:1 nad SK České Budějovice (1947/1948)
* najvyššia prehra: 0:7 doma s Teplicami (2013/2014)

### Súvisiace články
* SK Slavia Praha – juniorský tím – juniorský tím hrajúci Juniorskú ligu
* Červenobiela, bojová sila – pokrik fanúšikov
* jude Slavie – hanlivý pokrik fanúšikov Sparty
* Slavia Museum – múzeum futbalového klubu SK Slavia Praha
* SK Slavia Praha (ženy) – oddiel ženského futbalu
* SK Slavia Praha „B“ – rezervný tím
* HC Slavia Praha – hokejový klub Slavia Praha

## Externé odkazy
* Oficiálna stránka Slavie Praha 
* Slavia Praha výsledky


Kategória:České futbalové kluby
Georges Pompidou

**Georges Jean Raymond Pompidou** (* 5. júl 1911, Montboudif, Francúzsko – † 2. apríl 1974, Paríž) bol francúzsky štátnik, politik a od roku 1969 do svojej smrti prezident Francúzska a spoluknieža Andorry.

## Životopis
Georges Jean Raymond Pompidou sa narodil 5. júla 1911 do rodiny učiteľov v dedine  Montboudif v departemente Cantal rozprestierajúcom sa v centrálnej časti Francúzska. Po absolvovaní Filozofickej fakulty na prestížnej vysokej škole École normale supérieure v Paríži pokračoval v roku 1934 v šľapajach svojich rodičov a vydal sa na učiteľskú dráhu. Počas druhej svetovej vojny pedagogickú činnosť prerušil a až do kapitulácie Francúzska v roku 1940 slúžil v alpskom pešom pluku. Členom dočasnej vlády, v ktorej pôsobil ako referent pre otázky vzdelávania, sa stal po skončení druhej svetovej vojny. Práve v tomto období sa začala jeho úzka spolupráca s Charlesom de Gaulleom – od roku 1948 viedol päť rokov jeho kanceláriu. Keď v roku 1953 de Gaulle dočasne opustil politiku, Pompidou nastúpil do Rothschildovej banky a neskôr sa stal aj jej riaditeľom. Bola to pre neho príležitosť podieľať sa na hospodárskom živote krajiny a nadviazať širšiu škálu vzťahov.

V roku 1958 sa Charles de Gaulle opäť vrátil k moci a o štyri roky nato - v roku 1962 - sa po odstúpení Michela Debrésa Georges Pompidou postavil na čelo vlády. Tento post zastával šesť rokov - od 14. apríla 1962 do 10. júla 1968 a stal sa dovtedy najdlhšie vládnúcim premiérom. Vo Francúzsku sa totiž od konca druhej svetovej vojny do mája 1958 až 23-krát zmenil šéf vládneho kabinetu. Po abdikácii Charlesa de Gaullea, ktorý v apríli 1969 odstúpil potom, ako v referende neprešiel jeho návrh na reformu Senátu a na presun niektorých kompetencií na kraje, sa konali vo Francúzsku v júni 1969 prezidentské voľby. Georges Pompidou porazil v druhom kole Alaina Poher. Pompidou ziskal 58,2 % hlasov a najvyšši počet hlasov v dovtedajšej histórii. V Elyzejskom paláci, sídle francúzskeho prezidenta, pokračoval Georges Pompidou v kurze, ktorý nastolil jeho predchodca de Gaulle, ale politológovia sa zhodujú na tom, že si počínal pragmatickejšie. Na čele Francúzska bol od 15. júna 1969 až do svojej smrti 2. apríla 1974.

Georges Pompidou zdôrazňoval vážnosť umenia pri kultúrnom rozvoji krajiny. Preto prišiel prakticky hneď po svojom zvolení za prezidenta s myšlienkou vytvorenia múzea moderného umenia. Pozoruhodná budova v centre Paríža nesúca jeho meno - Centrum Pompidou - sa stala od roku 1977, keď bola otvorená, mimoriadne obľúbeným miestom a jednou z veľkých atrakcií mesta na Seine.

## Iné projekty
 

## Referencie

 

Kategória:Francúzski politici
Kategória:Prezidenti Francúzska
Kategória:Predsedovia vlády Francúzska
Kategória:Absolventi École Normale Supérieure
Kategória:Rytieri veľkokríža Radu za zásluhy Talianskej republiky
Anthony Eden

Sir **Anthony Eden** (* 12. jún 1897, Windlestone Hall, Spojené kráľovstvo† 14. január 1977, Alvediston) bol britský štátnik, člen Konzervatívnej strany. 

V rokoch 19551957 bol premiérom, v troch funkčných obdobiach ministrom zahraničných vecí Spojeného kráľovstva.

## Iné projekty

Kategória:Predsedovia vlády Spojeného kráľovstva
Kategória:Členovia Dolnej snemovne Spojeného kráľovstva
Kategória:Rytieri Podväzkového rádu
Bitka pri Tymbre

**Bitka pri Tymbre** bola rozhodujúcim vojenským stretom vojny medzi lýdskym kráľom Krézom a perzským kráľom Kýrom II. Veľkým. Odohrala sa v posledných týždňoch roku 547 pred Kr.. Kýros, ktorý prenasledoval Kréza do Lýdie po Bitke pri Pterii, sa stretol so zvyškami jeho armády v bitke na rovine severne od Sardisu a na hlavu ho porazil. To sa ukázalo ako rozhodujúci okamih celej vojny, Sardis bol obsadený a Lýdia dobytá Perziou.

Kýros údajne porazil lýdsku jazdu, pretože zápach jeho tiav vystrašil lýdske kone. Po boji bolo celé územie Lýdie pripojené k Perzskej ríši, vrátane gréckych miest v Malej Ázii, čo vyvolalo postupne eskalujúci konflikt medzi Gréckom a Perziou.

Podľa Herodota, sa Kýros po bitke choval k zajatému Krézovi s rešpektom a úctou, no je to v rozpore s Nabonidovou kronikou , jednou z babylonských kroník (hoci nie je jasné, či sa text vzťahuje na Lýdiu alebo nie).

## Externé odkazy

* Obrázky 

## Referencie


Kategória:Dejiny Lýdie
Kategória:Perzia
Kategória:Dejiny Iránu
Tymbra
Tymbra
Tymbra
Josef Bican

**Josef Bican** (* 25. september 1913, Viedeň – † 12. december 2001, Praha) bol Česko-Slovensko-rakúsky futbalista, útočník ktorý reprezentoval obidve krajiny. 

Účastník MS 1934 (hral za Rakúsko a dal jeden gól). 5x vyhral zlatú kopačku pre najlepšieho strelca Európy. V Slavii Praha odohral 240 zápasov a dal 417 gólov a tým pádom sa stal najlepším strelcom v profesionálnej kariére. Dodnes patrí medzi najlepších strelcov v histórii futbalu v počte strelených gólov v profesionálnej kariére. Po ukončení hráčskej kariéry pracoval ako tréner.

## Pôsobil v kluboch
* Rapid Viedeň
* Austria Viedeň
* Slavia Praha
* Spartak Hradec Králové
* TJ Vítkovice

## Iné projekty

Kategória:Českí futbalisti
Kategória:Rakúski futbalisti
Kategória:Česko-slovenskí futbalisti
Kategória:Hráči SK Rapid Wien
Kategória:Hráči FK Austria Wien
Kategória:Hráči SK Slavia Praha
Kategória:Hráči FC Vítkovice
Kategória:Hráči FC Hradec Králové
Kategória:Hráči Majstrovstiev sveta vo futbale 1934
Kategória:Česko-slovenskí futbaloví tréneri
Kategória:Pochovaní v Prahe
Kategória:Osobnosti z Viedne
Bilót

**Bilót** alebo **kráľovský sudca** (lat. *bilotus regius*, *bilochus regius*, *iudex regis*) bol menovaný kráľom, ktorému podliehal a ktorý ho poveroval svojím zastupovaním v komitáte. V každom komitáte boli dvaja. Postupne sa dostali pod právomoc hradských špánov.

Mali právo súdiť v mene kráľa nešľachticov, mali právo povolávať pred súd všetkých obyvateľov komitátu, okrem špána a vyšších predstaviteľov cirkvi. Boli tiež prísediacimi na palatínskych kongregáciách.

Táto inštitúcia bola zrušená Belom IV. v roku 1241.

Kategória:Súdnictvo v Uhorsku
Biela Masajka

**Biela Masajka** je nemecká kniha.

Corinne Hofmannová sa narodila v roku 1960 v nemecko-francúzskej rodine vo Frauenfelde v kantone Thurgau. V dospelosti žila v Biele, kde 5 rokov prevádzkovala second-handový butik špecializovaný na svadobné šaty. Mala snúbenca Marka, rodičov a priateľov. S Markom sa vybrali na turistickú cestu do Afriky, do Kene. Okrem bežných safari aktivít a mestského folklóru Corinne zaujali aj urastení masajskí bojovníci, predvádzajúcí v hoteli domorodé tance. S jedným z nich – Lketingou Lemparmorijo z oblasti Samburu – sa Corinne a Marco v Mombase zoznámili. Corinne sa do exotického cudzinca zamilovala, ale tentokrát ešte zvíťazila konvencia. Vrátila sa s Markom do Švajčiarska. Onedlho sa ale vypravila do Kene druhýkrát s perspektívou, že sa možno za krásneho Masaja vydá. Spolu s ňou cestovali ako turisti jej mladší brat Erik a jeho dievča Jelly. V júni 1987 sa Corinne Hofmannová ocitla v Mombase a v Afrike potom zotrvala až do roku 1990.

Impulzívne zruší spiatočný let a svojho priateľa Stefana pošle domov samého. V Keni sa vzápätí pustí do hľadania Lketinga. Po zničujúcej ceste africkou divočinou konečne v meste nájde svojho vysnívaného muža a nasleduje ho do jeho dediny Barsaloi.

Corinne sa rozhodne zabudnúť na svoj predchádzajúci život vo Švajčiarsku a s obrovskou energiou sa snaží prekonať všetky prekážky odlišnej civilizácie a začať v Afrike nový život.

O svojom novom živote v Afrike píše v prvej knihe Biela Masajka.

Po mnohých listoch od fanúšikov sa rozhodla Corrina napísať druhú knihu Späť z Afriky. Druhý diel opisuje útek Corrine s dcérkou v roku 1990 do Švajčiarska od jej žiarlivého masajského manžela.

V tretej knihe sa je možné dozvedieť, ako dopadol návrat po niekoľkých rokoch do Afriky. Tretí diel vyšiel pod názvom Stretnutie v Barsaloi.

Kategória:Literatúra v Nemecku
Yahoo!

**Yahoo! Inc.** je americká internetová spoločnosť. Prevádzkuje rovnomenný portál, kde ponúka množstvo služieb. 

Jednou z najznámejších služieb spoločnosti je e-mailová služba Yahoo! Mail. Spoločnosť založili v januári roku 1994 David Filo a Jerry Yang. Yahoo! má svoje sídlo v Sunnyvale, štát Kalifornia. V roku 2012 bola výkonnou riaditeľkou menovaná Marissa Mayerová, bývalá pracovníčka Googlu. Akcie firmy od nástupu Mayerovej, ktorá prešla k Yahoo z Googlu s cieľom oživiť jednu z najznámejších internetových značiek, stúpli o takmer 70 percent.

Yahoo je celosvetovo známy svojím internetovým portálom, vyhľadávačom Yahoo Search a ďalšími službami ako Yahoo Mail, Yahoo správy, Yahoo financie, Yahoo skupiny, Yahoo odpovede a ďalšie. V roku 2007 bola zrušená služba Yahoo fotky, pretože došlo k spojeniu s webom Flickr, ktorý Yahoo získal už v roku 2005. V roku 2013 oznámil Yahoo oficiálne prevzatie blogovacích stránok Tumblr.

Slovo Yahoo je tvorené prvými písmenami slov Yet Another Hierarchical Officious Oracle (ďalší hierarchický všetečný Oracle).

1. februára 2008 ponúkla spoločnosť Microsoft 44,6 miliárd dolárov na odkúpenie spoločnosti Yahoo! Inc. Tá ale 11. februára ponuku odmietla ako značne podhodnotenú.

## Referencie


## Iné projekty

## Externé odkazy
* Portál Yahoo!

## Zdroj

Kategória:Internetové podniky
Kategória:Podniky v USA
Stanley Baldwin

**Stanley Baldwin** (* 3. august 1867, Spojené kráľovstvo – † 14. december 1947, Astley Hall) bol britský politik, trikrát britským konzervativnym premiérom (1923-24, 1924-29, 1935-37).

## Iné projekty

Kategória:Britskí politici
Kategória:Predsedovia vlády Spojeného kráľovstva
Kategória:Rytieri Podväzkového rádu
Kategória:Členovia Dolnej snemovne Spojeného kráľovstva
Kategória:Predsedovia Konzervatívnej strany (Spojené kráľovstvo)
Osek

**Osek** môže byť:
*obec v Česku:
** Osek (okres Teplice)
** Osek (okres Beroun)
** Osek (okres Jičín)
** Osek (okres Písek) 
** Osek (okres Rokycany)
** Osek (okres Strakonice) 
*časť obce v Česku:
** Osek (Kněžice), časť obce Kněžice
** Osek (Řenče), časť obce Řenče
*cisterciánsky kláštor v meste Osek v okrese Teplice, pozri Kláštor Osek
*stredoveký hrad, nazývaný aj Rýzmburk, nad časťou Hrad Osek v Oseku v okrese Teplice, pozri  Osek (hrad)
*samota (hájovňa) na lúkach medzi mestom Nový Bydžov a obcou Humburky v okrese Hradec Králové, pozri Osek (samota)
*vrch v okrese Praha-západ, ktorý spomína kronikár Kosmas, pozri Osek (vrch)
*v automobilovej elektronike: skratka *[[Offene Systeme und deren Schnittstellen für die Elektronik in Kraftfahrzeugen]]*  

## Pozri aj
* Osek nad Bečvou, obec v okrese Přerov
* Velký Osek, obec v okrese Kolín
* Hrad Osek, časť mesta Osek (okres Teplice)
Purim

[thumb|Purimový karneval v [jeruzalemských uliciach]]

**Purim** (hebr. פורים - *žreby*, z akkadského *pūru*) je židovský sviatok a spomienka na víťazstvo Židov pod vedením Mordochaja a kráľovnej Ester nad archetypickým antisemitom Hamanom, ktoré je opísané v biblickej knihe Ester. 

Slávi sa 14. dňa židovského mesiaca adar. V mestách, ktoré mali v Jozueho dobe hradby sa slávi až 15. adaru a hovorí sa mu *Šušan purim*. Purim je najradostnejším dňom v roku a najbujarejším spomedzi židovských sviatkov. Sprevádzajú ho verejné recitácie knihy Ester, rozdávanie almužien a darčekov, maškarády a konzumácia alkoholu.

Na purim sa hrávajú purimšpíl, komické divadelné predstavenia.

## Purim v najbližších rokoch
Sviatok sa začína prvý deň pri západe slnka. Končí sa posledný deň po zotmení.

**5775*: 4. – 5. marec 2015
**5776*: 23. – 24. marec 2016
**5777*: 11. – 12. marec 2017

## Referencie


Kategória:Židovské sviatky
Limes

**Limes** môže byť:
* vonkajšia, najmä opevnená, hranica Rímskej ríše, pozri limes Romanus
* hranica Limes Saxoniae
* hranica Limes Sorabicus
* hranica medzi pásmom severoeurópskych zmiešaných lesov a tajgou v Škandinávii, pozri Limes norrlandicus
* alkoholický nápoj, pozri Limes (nápoj)
* vedecké centrum na Bonnskej univerzite, pozri LIMES (Bonn)
Titan

**Titan** alebo zriedkavejšie **Titán** môže byť starogrécka mytologická bytosť, pozri Titan (mytológia)

**Titan** môže byť aj:
* prenesene (s malým t-): velikán, génius, nadľudský jedinec
* najväčší mesiac planéty Saturn, pozri Titan (mesiac)
* nosná raketa NASA, pozri Titan (raketa)

**Titán** je aj chemický prvok, pozri Titán (chemický prvok)
Aplikácia (informatika)

[náhľad|300px|[LibreOffice Writer]]
**Aplikácia** alebo **používateľský aplikačný program** vo výpočtovej technike a v informatike je počítačový program pomáhajúci používateľovi pri uskutočňovaní činnosti určitého konkrétneho typu, napríklad pri manipulácii s textami (textový procesor), číslami, grafikou a pod. Aplikácie môžu byť združené do aplikačných balíkov napr. kancelárskych ako sú Microsoft Office alebo LibreOffice. Iným druhom aplikácií sú internetové sieťové aplikácie.

## Terminológia
Rozdelenie softvéru na operačný a aplikačný sa udialo asi 80-tych rokoch minulého storočia, keď Microsoft v systéme Windows začal označovať používateľské programy ako *application*. Rozdiel medzi operačnými a aplikačnými programami nie je presný a bol aj obsahom súdneho sporu USA proti Microsoftu.

## Pozri aj
*Webová aplikácia

Kategória:Aplikačný softvér
Rijksmuseum

**Rijksmuseum** je holandské národné múzeum v Amsterdame na námestí *[[Museumplein]]*. 

V múzeu sa nachádza rozsiahla a veľkolepá zbierka domácich a zahraničných umelcov a maliarov. Medzi najznámejšie maľby, ktoré tu sú vystavené patrí *[[Nočná hliadka (obraz)|Nočná hliadka]]* *(De nachtwacht)* od Rembrandta. Múzeum má v expozícii aj diela majstrov ako sú Jacob van Ruysdael, Frans Hals alebo Johannes Vermeer.

Celková zbierka pozostáva z 1 miliónov objektov (z rokov 1200 až 2000), vystavených je približne 8000 objektov.

## Referencie


## Iné projekty

## Externé odkazy

* www.rijksmuseum.nl


Kategória:Múzeá v Holandsku
Kategória:Kultúra v Amsterdame
Kategória:Národné múzeá
Kategória:Eklektické stavby
Pedro da Fonseca

**Pedro da Fonseca** môže byť:

* portugalský filozof a teológ v 16. storočí, pozri Pedro da Fonseca (filozof)
* portugalský kardinál v 15. storočí, pozri Pedro da Fonseca (kardinál)
Pedro da Fonseca (kardinál)

**Pedro de Fonseca** (14/15. storočie) bol portugalský kardinál vo Valladolide. Narodil sa v Olivençii v Portugalsku, ktoré však bolo až do 19. storočia anektované Španielskom. Vysvätený bol v roku 1409 pápežom Benediktom XIII (protipápežom) v Avignone, s titulom *[[Santo Ângelo na Pescaria]]*.

Po ediktoch vydaných koncilom v Pise a neskôr aj v Kostnici sa Fonseca podriadil pápežovy Martinovi V., ktorý ho opätovne uviedol do úradu s tým istým titulom v roku 1419.

## Externé odkazy
* http://www.patriarcado-lisboa.pt/bispos/ - portugalsky.
* http://www.ulb.ac.be/philo/scholasticon/nomenF.htm - francúzsky

Forseca, Pedro de
Letisko Amsterdam-Schiphol

**Letisko Amsterdam-Schiphol** (), (IATA: **AMS**, ICAO: **EHAM**) je najväčšie holandské letisko a jedno z najväčších a najvýznamnejších letísk v Európe. Letisko Schiphol bolo v roku 2016 z hľadiska počtu odbavených cestujúcich dvanáste najrušnejšie letisko na svete a tretie v rámci Európy. Letisko sa nachádza v obci Haarlemmermeer, čo je 9,1 km juhozápadne od Amsterdamu. 

Schiphol slúži ako hlavné letisko holandskej leteckej spoločnosti KLM, Martinair, Transavia.com, Arkefly, Corendon Dutch Airlines, americkej Delta Air Lines a španielskej Vueling Airlines. Letisko sa nachádza 3 metre pod hladinou mora a má šesť vzletových a pristávacích dráh.

Budova terminálu bola postavená v niekoľkých fázach, posledná bola dokončená v roku 2006. Terminál je rozdelený do niekoľkých častí (A až H), kde časti A a B slúžia na prepravu cestujúcich v rámci schengenského priestoru, časť H slúži pre nízkonákladové letecké spoločnosti. Tranzitný priestor letiska je stavebne prepojený, časti A a B sú od zvyšku oddelené pasovou kontrolou. 

Na prepravu z/na letisko slúži stanica (umiestnená v podzemnej časti terminálu), ktorá spája Schiphol so všetkými väčšími mestami v Holandsku. Do Amsterdamu sa dá cestovať po dvoch tratiach: smer centrum (Amsterdam Centraal) a smer juh (Amsterdam Zuid, Amsterdam Rai). Na Amsterdam Centraal je celkový čas jazdy asi 15 minút a na Amsterdam Zuid asi 9 minút.

## Iné projekty

## Externé odkazy
* Oficiálna stránka letiska

Kategória:Letiská v Holandsku
Kategória:Amsterdam
Bitka pri Alalii

**Bitka pri Alalii** bola námorná bitka, ktorá sa odohrala medzi 540 až 535 pred Kr. pri pobreží Korziky medzi Fókaiou, Kartágom a jeho spojencom Etruskami. Púnsko-etruská flotila 120 lodí porazila grécke loďstvo tvorené 60 loďami a blízka kolónia Alalia (dnešná Aléria) bola obsadená Kartágom. Korzika pripadla Etruskom a Kartágo si ponechalo Sardíniu.

## Pozadie

Založenie gréckych kolónii na Sicílii a v južnom Taliansku (Magna Graecia) vystupňovalo súperenie medzi Kartágom, mestami Etruskov v Taliansku a Grékmi v západnom Stredozemí o kontrolu nad vodnými obchodnými cestami.
   
Gréci z Fókaie v Malej Ázii (súčasné Turecko) založili okolo roku 600 pred Kr. kolóniu Massalia, ktorá sa rýchlo premenila na prosperujúce obchodné centrum a hlavného obchodného súpera Kartága v oblasti Pyrenejského polostrova a obchodu s cínom z Galie. Keď mesto Fókaia v roku 546 pred Kr. padlo do rúk Kýra II. Veľkého, vládcu Perzskej ríše, väčšina Fókaičanov sa presunula do Alalie na Korzike. Z obavy, že Gréci by mohli ohroziť ich kolónie v severnom Taliansku a Sardínii, sa proti nim Etruskovia a Kartáginci spojili.

## Bitka

Predpokladá sa, že Gréci mali k dispozícii 60 pentekontér (lodí so 48 veslami a dvomi kormidlami na manévrovanie), nie triéry, ktoré vstúpia do histórie v Bitke pri Salamise; navyše flotila protivníka bola dvakrát tak početná. Podrobnosti bitky sú kusé, ale je známe, že Gréci síce zahnali nepriateľskú flotilu, ale stratili pritom takmer dve tretiny svojich lodí. Uvedomiac si, že ďalší útok nedokážu odraziť, stiahli sa z Korziky. Straty Kartága a Etruskov nie sú známe.

## Následky

Korzika padla do rúk Etruskom, Kartágo si udržalo Sardíniu. Kartágo vybojovalo ďalšie dve veľké námorné bitky s Massaliou: obe prehralo, no napriek tomu bolo schopné blokovať Gibraltársky prieliv a ďalšiu Grécku expanziu na Pyrenejskom polostrove. Pokusy Etruskov obsadiť grécke územia v Taliansku narazili na grécke mesto Cumae (Kýmé, dnes Cuma). Syrakúzy sa postavili voči expanzii Kartága v Sicílii. Tak začali tzv. sicílske vojny medzi Gréckom a Kartágom.

## Zdroje

*Online knižnica iberských zdrojov
**G.P. Baker*, **Hannibal**, Cooper Square Press, 1999, ISBN 0-8154-1005-0
**Lionel Casson*, **The Ancient Mariners** (2. vydanie), Princeton University Press, 1991, ISBN 0-691-01477-9  

Kategória:Dejiny Grécka
Kategória:Dejiny Kartága
Kategória:Dejiny Etruskov
Alalia
Alalia
Alalia
Alalia
Alalia
Nový román

**Nový román** (fr. *Nouveau roman*, niekedy nazývaný aj *antiromán*) je druh experimentálnej literatúry a typ románu, ktorý vznikol v päťdesiatych rokoch dvadsiateho storočia vo Francúzsku.

Charakteristické preň je odmietnutie klasického podania románového deja a postáv. Uprednostnená je forma pred obsahom, príbeh sa neodvíja chronologicky a chýba logická nadväznosť. Postavám chýba vnútorný svet, nie sú tu vnútorné monológy a meno hrdinu čitateľ často ani nepozná. Prostredie nie je celistvé, miesto, kde sa dej odohráva je popísané len veľmi všeobecne (napríklad „ulica“, „mesto“). Udalosti sú opisované iba zvonka, u postáv sledujeme ich mimiku, gestá, ale nepoznáme ich vnútorné pocity. Na čítanie môže byť tento literárny žáner veľmi obťažný.

Jeden z predstaviteľov nového románu, Alain Robbe-Grillet, počas svojho života napísal viacero teoretických článkov týkajúcich sa románu, ktoré boli neskôr publikované v zbierke *[[Pour un Nouveau Roman]]*, kde označil viacero konvenčných čŕt románu za „zastarané“.

## Francúzski predstavitelia
* Alain Robbe-Grillet
* Nathalie Sarrautová
* Michel Butor
* Claude Simon
* Robert Pinget
* Claude Ollier

## Slovenskí predstavitelia
* Peter Jaroš - Zdesenie
* Rudolf Dilong - Ruža Dagmar

## Pozri aj
*Antiromán

## Zdroj

Kategória:Literatúra vo francúzskom jazyku
Kategória:Literárne žánre
Australopitek

náhľad|Kostra australopiteka "Lucy".
**Australopitek** alebo zriedkavo **australopitekus** (po latinsky *Australopithecus*), neformálne **gracilný australopit** alebo **gracilný australopitek**, je rod australopitekorodých. Zriedkavo sa všetky nálezy z tohto rodu zaraďujú pod rod Homo (druhy Australopithecus garhi a Australopithecus sediba sa však pod rod Homo zaraďujú relatívne častejšie).

Najstarším nálezom rodu je australopitek jazerný (Australopithecus anamensis) - 4,2 miliónov rokov pred dneškom. Najmladšie nálezy majú 2 – 1,7 miliónov rokov – australopitek africký (Australopithecus africanus).

## Terminológia
Pozor na zámenu so slovom australopit, ktoré neformálne označuje všetky australopitekorodé. 

Rod australopitek sa niekedy neformálne označuje ako „gracilný australopit“ (keď sa do australopitekov zaraďujú parantropy, názov znie „gracilný australopitek“), na rozdiel parantropov, ktoré označujeme ako „robustné australopity“ (keď sa do australopitekov zaraďujú parantropy, názov znie „robustný australopitek“).

## Systém
rod: † australopitek (Australopithecus)
* † australopitek jazerný (Australopithecus anamensis, Praeanthropus anamensis, Homo anamensis) – vrátane tzv. “Abela”
*? † Australopithecus sp. - Clarkeov návrh, pozri v článku Australopithecus africanus
* † australopitek africký (Australopithecus africanus, Australopithecus africaensis, Homo africanus) – vrátane tzv. Taunského dieťaťa
* † australopitek afarský (Australopithecus afarenis, Praeanthropus afarensis, Praeanthropus africanus, Homo afarensis) – vrátane tzv. “Lucy”
* † australopitek bahrelghazálsky (Australopithecus bahrelghazali, Praeanthropus bahrelghazali, Homo bahrelghazali) - zaraďovaný aj pod australopiteka afarského
* † Australopithecus sediba ("Homo sediba")
* ?† Australopithecus garhi (Praeanthropus garhi, Homo garhi)
* ?† Australopithecus sicilianus - veľmi sporný nález z roku 1985
* ?† Australopithecus praegens (Homo antiquus praegens) - nález KNM-TH 13150  (pozri aj rozlišovaciu stránku Australopithecus praegens)

Niektorí autori pod rod Australopithecus zaraďujú aj: 
* nálezy z celého rodu Paranthropus a/alebo
* druh Ardipithecus ramidus (tento druh bol aj pôvodne - na pár mesiacov - opísaný ako Australopithecus ramidus), pričom ale druhý ardipitek - Ardipithecus kadabba - sa, zdá sa, už vždy klasifikuje ako ardipitek a/alebo
*druhy Homo habilis a Homo rudolfensis

Pozri aj článok: Praeanthropus

## Charakteristika
*Podrobnejšie pozri články o jednotlivých druhoch*

Australopitek už chodil vzpriamene. Objem lebky bol 400 až 500 cm3 (zhruba ako šimpanz). Výška bola 1,3 až 1,6 m, samci boli oveľa väčší ako samice (podobne ako dnešné gorily, preto sa predpokladá, že sociálne sa správali ako gorily). Boli všežravce. 

Nie je jasné, nakoľko (ne)používali nástroje viac ako dnes šimpanz. Našli sa síce nástroje olduvanskej kultúry, ale keďže z rovnakých vrstiev pochádzajú aj nálezy druhu Homo habilis, je priradenie neisté.

Z australopitekov sa možno neskôr vyvinul rod človek (Homo), ale prinajmenšom boli veľmi blízki príbuzní.

## Referencie

Kategória:Australopitekorodé
Ruženec

**Ruženec** môže byť:
* súbor kresťanských modlitieb a meditácia, pozri ruženec (modlitba)
* pomôcka pri modlení ruženca – retiazka, na ktorej sú umiestnené tzv. zrnká a kríž, pozri ruženec (predmet)
Ľudovít Bavorský

**Ľudovít Bavorský** môže byť Ľudovít IV. (Svätá rímska ríša) alebo ktorýkoľvek, najmä neskorší, vojvoda či kráľ Bavorska menom Ľudovít, pozri Zoznam vládcov Bavorska.

Bavorský, Ľudovít
Mezzosoprán

thumb|Tónový rozsah mezzosopránu
**Mezzosoprán** (z tal. *mezzosoprano*; *mezzo* – pol, *sopra* – hore) je hlasový rozsah nachádzajúci sa medzi sopránom a altom. Najčastejšie ho spievajú ženy a deti, v skorších časoch aj kastráti. Oproti sopránu má tmavšiu farbu tónu a nižšie položený tónový rozsah.

Rozšírené sú tzv. *nohavicové roly*, v ktorých mezzosopranistky spievajú roly mladých mužov (napr. Cherubino v Mozartovej* Figarovej svadbe*.

Snáď najznámejšou mezzosopránovou rolou je Carmen v rovnomennej Bizetovej opere.

Kategória:Opera
Kategória:Hudobná terminológia
Kategória:Spev
SS-23 Spider

Rakety **OTR-23 Oka** (kódové označenie NATO **SS-23 Spider** - pavúk) nahradili v 80-tych rokoch strely typu Scud (dosah 300 km), známe z prvej vojny v zálive. Názov v rámci indexu GRAU je **9K714**.

## História
Rakety SS-23 sú umiestnené na mobilnom odpaľovacom zariadení, ktoré sa môže presúvať rýchlosťou až 60 km/h. Pôvodne boli určené na ničenie väčších bojových uskupení v prípade vojny v strednej Európe.

## Používatelia

### [[ZSSR]]
Vyradené zmluvou o odzbrojovaní.

### [[Východné Nemecko]]
Vyradené v 90. rokoch.

### [[Česko]]
Vyradené v 90. rokoch.

### [[Slovensko]]
Armáda SR získala šesť rakiet s príslušenstvom, ako dedičstvo po čs. armáde. Rakety boli vo výzbroji 5. raketového pluku v Martine. Po počiatočnom zdržanlivom postoji vlády SR a diplomatickom tlaku USA sa podpísalo memorandum, podľa ktorého sa systém SS-23 mal zničiť na náklady USA. Išlo o sumu 16 miliónov korún. Rakety sa rozobrali v oprávarenských podnikoch v Trenčíne a v Novákoch. Slovenská armáda takto stratila svoju jedinú útočnú zbraň s dosahom na celú strednú Európu. Stroje boli demontované v roku 2000.

### [[Rumunsko]]
Vyradené v roku 2001.

### [[Bulharsko]]
Vyradené v roku 2002.

## Iné projekty

## Externé odkazy
* Raketový komplex 9K714 Oka (česky)
* Global Security: SS-23 Spider (anglicky)

Kategória:Balistické rakety Sovietskeho zväzu
Hannibal

**Hannibal** môže byť:
* veľmi časté krstné meno v punčine
* kartáginská osobnosť:
** vládca Kartága v rokoch 440 – 406 pred Kr., pozri Hannibal (vládca, 440 – 406 pred Kr.)
** veliteľ v prvej punskej vojne (300/290 – 260 pred Kr.), pozri Hannibal Geskon (Hannibal Gisko/Gisco)
** lodný kapitán počas prvej púnskej vojny, pozri Hannibal Ródsky
** veliteľ počas druhej púnskej vojny (247 – 183 pred Kr.), pozri Hannibal Barkas
* Abram Petrovitch Hannibal (1697 – 1781), etiópsky princ a ruský generál
* Heinrich Hannibal, dôstojník nemeckého wehrmachtu 
* zábava:
** postava v Mlčaní Jahniat a pokračovaniach, pozri Hannibal Lecter
** román, pozri Hannibal (román)
** film z roku 1960 s Victotom Maturem v hlavnej úlohe, pozri Hannibal (film z roku 1960)
** komédia z roku 1969 (), pozri Hannibal (film z roku 1969)
** film z roku 2001 na základe vyššie uvedeného románu, pozri Hannibal (film z roku 2001)
** film z roku 2005 od Vina Diesela o Hannibalovi Barkasovi, pozri Hannibal (film z roku 2005)
** vedúca postava v seriáli A-Team, pozri Hannibal Smith
** postava v kreslenej rozprávke *Xiaolin Showdown*, pozri Hannibal Roy Bean
** džezový hudobník a skladateľ, pozri Hannibal Lokumbe
** počítačová hra, pozri Hannibal (počítačová hra)
** divadelná hra od Christiana Dietricha Grabbeho, potri Hannibal (Grabbe)
** americký televízny seriál z roku 2013, pozri Hannibal (seriál)
* lokalita:
** Hannibal (Missouri) 
** Hannibal (dedina, New York)
** Hannibal (mesto, New York)
** Hannibal (výšková budova)  v Stuttgarte
* zaniknutá nahrávacia značka, pozri Hannibal Records
* planétka, pozri 2152 Hannibal
* Handley Page H.P.42 
* skratka Hannoverscher integrierter, berufsorientierter und adaptiver Lehrplan
* nemecké vydavateľstvo, pozri Hannibal-Verlag
Llano Estacado

**Llano Estacado** ( a ) alebo **Staked Plains** () je polopúštna rovina na juhozápade USA medzi Novým Mexikom a Texasom.Llano Estacado je ohraničené riekou Canadian na severe, Caprock Escarpment na východe a Mescalero Escarpment na západe. Rozloha regiónu je približne 82,9 tisíc metrov štvorcových.

Kategória:Geografia USA
Canaletto

**Canaletto**, vlastným menom **Giovanni Antonio Canal** (* 7. október 1697, Benátky, Taliansko – † 19. apríl 1768, Benátky) bol taliansky barokový maliar, hlavne krajinkár Benátok. Maľoval benátske prieplavy, kanály a paláce. 

Jeho romantické stvárnenie mesta si obľúbila hlavne anglická šľachta a tak v roku 1746 vďaka jej finančnej pomoci navštívil Anglicko, kde maľoval anglickú krajinu.

Canaletto bol strýkom a učiteľom maliara Bernarda Bellotta, ktorého s ním často porovnávali a tak Bellotto nakoniec odišiel tvoriť do vzdialeného Poľska.

## Galéria

Súbor:Canaletto (Giovanni Antonio Canal), Il Campo di Rialto.jpg|Campo di Rialto, Benátky
Súbor:Westminster Abbey by Canaletto, 1749.jpg|Westminsterské opátstvo
Súbor:Canaletto (II) 029.jpg|Vyhliadka cez Canal Grande
Súbor:Canaletto - The Piazza San Marco in Venice - Google Art Project.jpg|Námestie sv. Marka, 1723
Súbor:Northumberland_House_by_Canaletto_(1752).JPG|Londýn, Northumberland House, 1752


## Iné projekty

## Externé odkazy
* Canaletto na '''''ARTERICERCA''''' 

Kategória:Talianski maliari
Kategória:Barokoví maliari
Kategória:Osobnosti z Benátok
Kategória:Talianski krajinári
Arminius

[thumb|right|Arminiov pomník v [Teutoburský les|Teutoburskom lese]]
**Arminius** (zriedkavo *Armenius*, v Nemecku aj *Hermann der Cherusker*), nazývaný aj knieža Cheruskov (* 16/17 pred Kr. – † okolo 21 po Kr.) bol náčelník kmeňa Cheruskov. Preslávil sa zdrvujúcou porážkou troch rímskych légií vedených Varom v bitke v Teutoburskom lese na jeseň v roku 9.

## Životopis
Narodil sa v roku 16 alebo 17 pred Kr. kniežaťu Cheruskov Segimerovi (po latinsky Segimerus). Ako dieťa ho spolu s bratom Flavom poslali do Ríma, aby získal rímsku výchovu a vojenské vzdelanie. Stal sa tam z neho rímsky občan, plynulo hovoriaci latinčinou a spoznal aj vojensko-strategicko-politické myslenie Rimanov.
Jeho brat Flavus sa pridal k Rimanom, zatiaľ čo Arminius zostal verný Germánom. Pohádal sa s náčelníkom Segestom, ktorý prešiel k Rimanom. Viedol úspešné boje s Rimanmi aj po Varovej porážke. Podarilo sa mu zahnať do tábora a skoro ich druhýkrát zničil, no tentokrát sa Rimania spamätali a Germánov zničili. Nasledoval jeho koniec. Generál Germanicus ho viackrát porazil a oslobodil Varove insígnie. Nakoniec bol Arminius definitívne porazený a jeho činnosť skončila. V nasledujúcej bitke sa zúfalo snažil vyhrať, ale jeho Germánia stratila slobodu. Germanicus definitívne vyhral a Arminia zavraždili samotní Germáni.

## Iné projekty

Kategória:Narodenia v 1. storočí pred Kr.
Kategória:Úmrtia v 1. storočí
Kategória:Nepriatelia a spojenci starovekého Ríma
Kategória:Vládcovia Cheruskov
Kategória:Zavraždení vládcovia
Digitalizácia (obraz)

**Digitalizácia obrazu** je vo všeobecnosti konverzia grafickej (analógovej) informácie do digitálneho tvaru (do zápisu pomocou čísel). Zosnímanému údaju sa priradí určitý počet bitov. Toto priradenie musí byť také, aby sa údaj z digitálnej podoby dal jednoznačne, alebo s určitým priblížením transformovať späť do analógového tvaru.

## Charakteristika digitálneho obrazu
* rozmery (v milimetroch, pixeloch a pod.)
* rozlíšenie
: - dpi (dot per inch) - počet pixelov na palec
: - dpcm (dot per centimeter) - počet pixelov na centimeter
: - lpi (lines per inch) - počet riadkov na palec
* farebný model (RGB, CMYK, CMY, ČB, odtiene sivej, LAB)
* bitová hĺbka obrazu
* vektorový zápis (východiskový bod, uhol, vzdialenosť)

## Typy digitalizácie obrazu
Delenie podľa spôsobu snímania predlohy:
* *[[bodová digitalizácia]]*
* *[[riadková digitalizácia]]*
* *[[vektorová digitalizácia]]*

Delenie podľa priestorového vzťahu digitalizátora a predlohy:
* *kontaktná digitalizácia*
* *bezkontaktná digitalizácia*

Delenie podľa spôsobu získavania dát:
* *primárna digitalizácia* - získanie digitálneho obrazu priamym zberom digitálnym snímacím zariadením, ako je kamera, či fotoaparát
* *sekundárna digitalizácia* - získanie digitálneho obrazu digitalizovaním analógového obrazu (snímky, mapy) spravidla skenerom.

Zariadenie, ktoré slúži na digitalizáciu, sa nazýva digitalizátor, alebo digitizér, niekedy sa označuje nepresne ako skener.

Súbor metód pre získanie kartografických alebo geodetických súradníc, rozmerových súradníc stavieb, budov, miestností a jednotlivých objektov na základe analógovej, alebo digitálnej fotografie sa nazýva fotogrametria.

Kategória:Digitálna elektronika
Raková (prítok Chvojnice)

**Raková** je potok na Záhorí, v Bielych Karpatoch. Je to pravostranný prítok Chvojnice s dĺžkou 5,7 km, preteká najvýchodnejšou časťou okresu Skalica a je tokom IV. rádu. 

Pramení pod hlavným hrebeňom pohoria, v podcelku Žalostinská vrchovina, na južnom svahu vrchu Machnáč (471,7 m n. m.) v nadmorskej výške okolo 422 m n. m., neďaleko slovensko-českej štátnej hranice. Preteká popri samote Tlstá hora, zľava priberá občasný prítok (402,5 m n. m.) spod Zrubenca (555,7 m n. m.) a tečie juhojuhozápadným smerom. Z pravej strany ďalej priberá prítok z juhovýchodného svahu vrchu Čupy (574,3 m n. m.) a na cca 800 metrov dlhom úseku je ľavý breh potoka spolu s priľahlou lokalitou chráneným územím (PP Raková), chránia sa zachovalé lúčne spoločenstvá. Potom sa koryto výrazne vlní, stáča sa na juhojuhovýchod a pri osade Hanzlovka sa v nadmorskej výške okolo 290 m n. m. vlieva do Chvojnice.

## Referencie

Kategória:Potoky na Slovensku
Kategória:Povodie Moravy
Kategória:Vodné toky v okrese Skalica
Kategória:Vodné toky v Bielych Karpatoch
Kategória:Chropov
Kategória:Lopašov
Radimovský potok

**Radimovský potok** je potok na Záhorí, na Záhorskej nížine, preteká územím okresu Skalica. Je to pravostranný prítok Unínskeho potoka, meria 7,1 km a je tokom IV. rádu. 

Pramení v Chvojnickej pahorkatine, v podcelku Zámčisko, na severnom svahu vrchu Zámčisko (434,1 m n. m.), v lokalite Radimovský les, v nadmorskej výške cca 355 m n. m. Najprv tečie západným smerom cez podcelok Unínska pahorkatina, preteká obcou Radimov, zľava priberá prítok z oblasti V lieskach. Za obcou sa stáča na juh, z ľavej strany priberá ďalší krátky prítok (203,7 m n. m.) prameniaci severne od kóty 257,2 m a severne od obce Petrova Ves ústi v nadmorskej výške približne 194 m n. m. do Unínskeho potoka.

## Referencie

Kategória:Potoky na Slovensku
Kategória:Povodie Moravy
Kategória:Vodné toky v Chvojnickej pahorkatine
Kategória:Vodné toky v okrese Skalica
Kategória:Radimov
Kategória:Petrova Ves
Búdkoviansky potok

**Búdkoviansky potok** je potok na Záhorí, preteká územím okresu Skalica. Je to ľavostranný prítok Chvojnice, má dĺžku  a je tokom IV. rádu. 

Pramení v Chvojnickej pahorkatine, v podcelku Unínska pahorkatina, pod kótou  severne od obce Radimov v nadmorskej výške okolo  Najprv tečie severozápadným smerom popri osade Búdkovany na pravom brehu a vstupuje do močaristého územia chráneného areálu Búdkovianskych rybníkov s dvoma vodnými plochami a porastom tŕstia. Ochraňuje sa refúgium vodnej a močiarnej fauny, z juhu ústi občasný prítok z oblasti Holíčskych dielov. Z rybníkov vyteká pri osade Gombár a ďalej pokračuje na sever, popod vrch Hrebeň (), južne od mesta Holíč, kde sa stáča na východ. Preteká obcou Trnovec a na jej území sa v nadmorskej výške cca  vlieva do Chvojnice.

## Referencie

Kategória:Potoky na Slovensku
Kategória:Povodie Moravy
Kategória:Vodné toky v okrese Skalica
Štefanovský potok

**Štefanovský potok** je názov niekoľkých vodných tokov na Slovensku:

* potoka v okrese Pezinok, pozri Štefanovský potok (prítok Gidry)
* potoka v okrese Prešov, pozri Štefanovský potok (prítok Svinky)
* potoka v okrese Senica, pozri Štefanovský potok (prítok Myjavy)
* potoka v okrese Vranov nad Topľou, pozri Štefanovský potok (prítok Ondavky)
* potoka v okrese Tvrdošín, pozri Štefanovský potok (prítok Oravy)
De Wallen

vpravo|thumb|250px|De Vallen

**De Wallen** alebo **Walletjes** alebo **Rosse Buurt** (po anglicky aj *Red light district*) je najväčšia a najznámejšia mestská časť Amsterdamu, nazývaná i „štvrť červených lampiónov“. Je známa množstvom sexshopov, peepshows, sex predstavení a malých kabín s veľkými oknami do ulíc, odkiaľ zákazníkov lákajú prostitútky.

Kategória:Amsterdam
Kategória:Lokality prostitúcie
Amstel

right|náhľad
right|náhľad
**Amstel** je rieka v Holandsku tečúca mestom Amsterdam. Jej dĺžka je len .

Jej názov je odvodený od slovného spojenia „*Aam stelle“*, staro-holandský výraz pre „územie oplývajúce vodou“.

## Referencie


## Iné projekty

Kategória:Rieky v Holandsku
Kategória:Amsterdam
Štefanovský potok (prítok Myjavy)

**Štefanovský potok** je potok na Záhorí, preteká územím okresov Skalica a Senica. Je to pravostranný prítok Myjavy, meria 7,6 km a je tokom IV. rádu. 

Pramení v Chvojnickej pahorkatine, v podcelku Unínska pahorkatina, na južnom úpätí Zámčiska (434,1 m n. m.) v nadmorskej výške približne 290 m n. m., juhovýchodne od obce Unín. Sprvu tečie juhozápadným smerom, na hornom toku je koryto sprevádzané porastom lužného lesa, esovito sa stáča, sprava priberá prítok z lokality Za humnami od Unína a stáča sa na juh. Z pravej strany priberá prítok z oblasti Sobotskej hory a preteká obcou Štefanov. Napokon sa na dolnom toku stáča viac na juhovýchod, preteká Myjavskou nivou (a južne od spomenutej obce ústi v nadmorskej výške cca 179 m n. m. do Starej Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v okrese Skalica
Kategória:Vodné toky v okrese Senica
Kategória:Vodné toky v Chvojnickej pahorkatine
Kategória:Vodné toky v Borskej nížine
Kategória:Unín (okres Skalica)
Kategória:Dojč
Kategória:Štefanov
Smolinský potok

**Smolinský potok** je potok na Záhorí, preteká územím okresov Skalica a Senica. Je to pravostranný prítok Myjavy, má dĺžku 9,5 km a je tokom IV. rádu. 

Pramení v Chvojnickej pahorkatine, v podcelku Unínska pahorkatina, južne od obce Petrova Ves v nadmorskej výške okolo 221 m n. m. Najprv tečie juhozápadným smerom, zľava priberá krátky prítok spod kóty 242,0 m a napája vodnú nádrž Smolinské. Potom sa stáča na juhojuhozápad, preteká obcou Smolinské, tu priberá sprava prítok z oblasti V jazerách a ďalej tečie viac juhozápadným smerom. Pokračuje v Borskej nížine, v časti Myjavská niva, okrajom obce Čáry, z ľavej strany priberá Čársku Kopánku a stáča sa na západ. Napokon sa stáča k svojmu ústiu na juh a severne od obce Kuklov ústi v nadmorskej výške cca 161 m n. m. do Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v okrese Skalica
Kategória:Vodné toky v okrese Senica
Kategória:Vodné toky v Chvojnickej pahorkatine
Kategória:Petrova Ves
Kategória:Smolinské
Kategória:Čáry